Date: 1501
Issuing place: Stockholm
Country: Ruotsi
Language: saksa
Document type: Keskushallinto, Kirjeet

Vnszern fruntlijken gruth myt aller behegelicheit vnndt wesz wy ghudesz vormogen juwer grotmechtigen herlicheit tho voren. Hogheborne forste, grotmechtige here, byszunder gude frundt vnndt ghunre, wy vogenn juwer herlicheit fruntlik wetenn, vormodende vnsz, dat juwe grossmechtigheit will erfaren heft, wo de affgesneden vmilden Rusen in etzwelken vorledenn jaren hebben mijt groter macht getogen in desser cronen lande, alsz in Vinlandh, myt morde, roue vnde brande, dat landt vorheret vnde vordoruen vndt dat cristenne blot jamerliken vorgoten, vndt alz wy myt der gnade Gades vnde vnser macht vth togen dat landh to beschermen, quemen des hogeborenn forsten koningh Hanuszes vulmechtige sendebreue an vns, begerende, oft wy syne koninghlike maiestet wolden vor enen vulmechtigen koningh entfanghenn ok syner maiestet an hant gan, denn wolde syne herlicheit sodane schaden vnde vordarff dorch de Russen in Finlandh geschen, affstellen, vppe welkere koninghlike schrifte vnde gelofte, hebbe wy vns dar to vorlaten vnnd hebben syne maiestat dar vff vor enen koningk vndt heren vpgenomen. Sus, hochebaren furste vndt gnedighe here, na syner maiestates kroninghe sint de vorbenomeden Ruszen wedder ghekamen in Vinlant vndt hebben aldar ingenomen en part des landes, alse twehvndert mijle langh vndt twintich mijle breedh, sik vormodende de lande to beholden na sijner maiestatis breuen, de he en dar vpp gegeuen hadde to ewigen tijden to beholden, ock crucekussinghe vnd ede dar upp van beyden parten gedann vndt broderschop gelouet, confedereret vnd gesworen, dat dessem rijke mochte blijven tho ewigem vorderue vnde schaden, desz nu negest in deme vorledenne winter, desz grotforsten to Moskow ambasiatores vnde sendedoden hit vns apenbare tostunden vnde bewijseden in koningh Hanszes jegenwerdicheit, dar vff so vns ere schrifte vnd breue ouergeuen, dat koningh Hans sodane confederacio hadde mijt dem grotforsten to Moskow ingegann, vndt dat konyngh Hans enn orsprunk was sodaner blotstortinghe, morden vndt brandes vndt grotes vorderues des landes Finlandh, welkerer breue vnde schrifte wij juwe herlicheit ene copie ouersenden, hir inne vorsloten. Vidare framhåller riksrådet att k. Johan icke hållit bestämmelserna i Kalmar recess, att han utfört rikets skatt och drätsel samt att han smädeligen kvarlämnat sin drottning i Stockholm och afseglat med en frilla, m. m. Rådet hade på grund af ofvanstående uppsagt k. Johan sin huldskap och troskap, vndt willen eme myt liue, ghude vnde aller macht entegen stan, to water vndt tho lande, war wy konen vndt mogen. Beder adressaten icke lämna k. Johan något bistånd, men åt rådet öfversända ryttare och krigsknektar, som ville tjäna för silfver, penningar och guld, beträffande hvilket allt rådet anhåller om svar. Gegeuen vndt geschreuen bynnen deme Stokholme anno millesimo quingentesimo primo, vnder aller vnser ingesegelle. Ghemene rykes radt tho Sweden, nu tor tydt alhir vorszamelt. Adress: Deme hoghebarenn forstenn vnndt grothmechtighenn herenn herenn Magno, hertoghenn tho Mekelennborch vnndt greuenn tho Swerynn etc., vnnsem byszunder ghunstyghenn herenn, ghuden frunde vnndt leuen ghunnre.